SKN ตั้ง “เอสเคเอ็น คราฟท์ฯ” ลุยผลิตเยื่อกระดาษ-กระดาษ
SKN ตั้ง “บจ.เอสเคเอ็น คราฟท์ แอนด์ เปเปอร์” ลุยผลิตเยื่อกระดาษ-กระดาษ ทุนจดทะเบียน 500,000,000 บาท หวังเพิ่มโอกาสและศักยภาพในการแข่งขันและผลกำไรให้บริษัท
19 ต.ค. 2564

บริษัท ส.กิจชัย เอ็นเตอร์ไพรส์ จำกัด (มหาชน) หรือ SKN เปิดเผยว่า เมื่อวันที่ 19 ตุลาคม 2564 คณะกรรมการได้มีมติอนุมัติการลงทุนจัดตั้งบริษัทย่อย โดยใช้ชื่อว่า บริษัท เอสเคเอ็น คราฟท์ แอนด์ เปเปอร์ จำกัด (SKN Kraft and Paper Company Limited) เพื่อประกอบธุรกิจนำกระดาษที่ใช้แล้วมาคัดแยกพลาสติกและโลหะออก และนำไปผ่านกระบวนการบดและปั่นแห้ง เพื่อผลิตเป็นเยื่อกระดาษและกระดาษ สำหรับวันที่ทำรายการภายในไตรมาส 4/2564 ด้วยมูลค่าการลงทุนรวม 1,500,000,000 บาท ทุนจดทะเบียน 500,000,000 บาท แบ่งเป็นหุ้นสามัญ จำนวน 50,000,000 หุ้น มูลค่าที่ตราไว้ หุ้นละ 10 บาท ทั้งนี้ SKN ถือหุ้นในสัดส่วนร้อยละ 100
อย่างไรก็ดีสำหรับวัตถุประสงค์นั้นเพื่อกระจายความเสี่ยงในการประกอบธุรกิจของกลุ่มบริษัท เพิ่มโอกาสและศักยภาพในการแข่งขัน รวมถึงสร้างผลตอบแทนอัตราการเติบโตของสินทรัพย์และผลกำไรให้กับบริษัทและผู้ถือหุ้นของบริษัทได้ในระยะยาว
 
 